Óravázlat a Szitakötő tavaszi, 69. száma alapján

Négy olvasmány együttes feldolgozására a KIP módszert választottam

1. Hangulatkeltés tavaszi dalokkal (Tavaszi szél vizet áraszt, Beültettem kiskertemet a tavasszal, Bújj, bújj, zöld ág, Kinyílt a rózsa, hajlik az ága, Rózsa, rózsa, labdarózsa, Rózsafa ága, Fűzzünk lombot)
2. Tavaszi virágok felismerése képről (kardvirág, körömvirág, bársonyvirág, búzavirág, csillagvirág, golgotavirág, gyöngyvirág, gyűszűvirág, hóvirág, napvirág, harangvirág)
3. A virágnevek kapcsán az összetett szavakra való utalás
4. Csoportok megalkotása, azon belül a szerepek kiosztása: kistanár, írnok, csendfelelős, eszközfelelős, beszámoló.
5. I. csoport feladatai a ,,Zökkenőmentes utazás” című olvasmányhoz kapcsolódnak:

a). Keressetek 3 összetett szót a leckében!

b). Szótagoljátok ezeket az összetett szavakat!

c). Keressetek 5 szót, amelyek ő-re végződnek!

d). Rajzoljátok le a kizökkentőügynököt az állólámpával a metróban! Ne feledjétek az utasokat! (Soma, az anyukája, idős bácsi, japán turisták)

II. csoport feladatai a ,,Zoárd szökése” című olvasmányhoz kapcsolódnak:

a). Keressetek 3 összetett szót a leckében!

b). Szótagoljátok ezeket az összetett szavakat!

c). Írjátok le a metróállomásokat!

d). Rajzoljátok le, mit láthatott Zoárd szökése közben! (fagylaltárus, trolin utazó gyerekek…)

III. csoport feladatai a ,,Fut Rinka” című olvasmányhoz kapcsolódnak:

a). Keressetek 3 összetett szót a mesében!

b). Szótagoljátok ezeket az összetett szavakat!

c). Írjátok le a mesében szereplő állatok nevét!

d). Rajzoljátok le azt a jelenetet, amikor a futóbogarat megmenti a denevér! Legyenek a többiek is a rajzon, akik haragudtak rá az elején, és nem segítettek, de a végén ők is meghatódnak a különös páros láttán.

IV. csoport feladatai a ,,Salamon nem akar jegesmedve lenni” című olvasmányhoz

kapcsolódnak:

a). Keressetek 3 összetett szót a mesében!

b). Szótagoljátok ezeket az összetett szavakat!

c). Írjátok le a mesében szereplő színeket!

d). Rajzoljátok le azt a jelenetet, amikor egymásra talál a két zokni, Salamon és Dömötör!

1. Minden csapatból a beszámoló bemutatja az elkészült munkákat.

\*kivetítem a metróállomásokat: Városliget, Hősök tere, Vörösmarty tér, Kodály körönd

1. Otthoni feladat: Te hova, merre indulnál? Kivel és mivel utaznál? szöveg és rajz